Сываш

Сываш альбо Гнілое мора (па-ўкраінску: Сиваш, Гниле Море, па-крымскататарску: Sıvaş, Çürük Deñiz) — сыстэма мелкаводных заліваў на захадзе Азоўскага мора, ад якога аддзяляецца Арабацкай касой і спалучаецца зь ім праз Генічэскі праліў. Утварае паўночныя і ўсходнія берагі Крымскага паўвострава. Складаецца з 11 салёных ды горка-салёных балоцістых заліваў і бухтаў. Даўжыня каля 200 км. Шырыня 2—35 км. Глыбіня — да 3,5 м. Плошча ня ёсьць устойлівай, у сярэднім — 2400 км², зь якіх каля 100 км² прыходзіцца на выспы і 560 км² — на тэрыторыі, якія толькі прыядычна аказваюцца пад вадой. Жывіцца водамі Азоўскага мора, у Сываш упадаюць рэкі Салгыр, Чуруксу ды іншыя, якія летам часта перасыхаюць. Зімой Сываш замярзае, тэмпэратура вады ў цёплы пэрыяд вагаецца ад +20 да +32 °C. Вонкавыя спасылкі Сываш — сховішча мультымэдыйных матэрыялаў Syvash (анг.) Britannica.com